סינט טראודן (כדורגל)

**מועדון הכדורגל המלכותי סינט-טראודנסה** (בהולנדית**: Koninklijke Sint-Truidense Voetbalvereniging**), או בקיצור **סינט-טראודן** או **STVV**, הוא מועדון כדורגל מהעיר סינט-טראודן שבבלגיה, המשחק בליגת העל הבלגית. המועדון נוסד בשנת 1924 והוא מארח את משחקיו באצטדיון סטיין המכיל 14,600 מקומות.

## היסטוריה

### עשורים ראשונים בליגות הנמוכות (1924–1957)
ממוזער|193x193 פיקסלים|סגל הקבוצה בעת הקמתה ב-1924
מועדון הכדורגל סינט טראודן הוקם בשנת 1924 על ידי מיזוג של שני מועדונים מהעיר סינט-טראודן, שבמחוז לימבורג במזרח בלגיה. אוניון סינט-טראודן (**FC Union**) וגולדסטאר סינט-טראודן (**FC Goldstar**), וצבעי המועדון נבחרו להיות צהוב וכחול כצבעי דגל העיר. הקבוצה המאוחדת של סינט טראודן החלה את דרכה בליגה הבלגית הרביעית ועד עונת 1936/1937 התנדנדה בין הליגות השלישית והרביעית בבלגיה. כאשר החל מעונת 1937/1938 התייצבה בליגה השלישית בה שיחקה במשך יותר מעשור, ובסיום עונת 1947/1948 העפילה לליגת המשנה הבלגית. עד אמצע שנות החמישים שיחקה סינט טראודן בליגת המשנה הבלגית ולאחר שסיימה את עונת 1956/1957 במקום השני בטבלה העפילה לראשונה בתולדותיה לליגה הבלגית הבכירה.

### תקופה ראשונה בליגה הבכירה (1957–1974)
ממוזער|193x193 פיקסלים|מינוי המאמן רמון גוטאלס, 1959
שתי העונות הראשונות של סינט טראודן בליגה הבכירה לא היו מוצלחות, והקבוצה סיימה במקומות ה-12 וה-14 בהתאמה. לקראת עונת 1959/1960 מונה המאמן הצעיר רמון גוטאלס , בעונתו הראשונה לא חל שיפור ניכר והקבוצה סיימה במקום ה-12, אך בעונות הבאות תחת הדרכתו של גוטאלס חל שינוי בקבוצה שמיצבה עצמה כקבוצה לגיטימית בליגה הבכירה, כשהשיא היה בעונת 1965/1966 בה סיימה הקבוצה במקום השני בליגה, כסגניתה של אנדרלכט ששלטה בליגה באותן שנים. בסיום העונה ולאור ההצלחה עבר גוטאלס להיות עוזר המאמן בנבחרת בלגיה שנתיים לפני שהפך להיות המאמן הלאומי. לאחר עזיבתו של גוטאלס לא הצליחה הקבוצה להישאר בצמרת וחזרה למרכז הטבלה, בעונת 1970/1971 העפילה אמנם סינט טראודן לגמר הגביע הבלגי והפסידה בו 1–2 לבירסחוט. אך ההתדרדרות של הקבוצה המשיכה בעונות הבאות ובסיום עונת 1973/1974 נשרה סינט טראודן לליגת המשנה הבלגית לאחר 17 עונות בליגה הבכירה.

### שנים של בינוניות בליגת המשנה עם תקופות בליגה הבכירה (1974–1994)
החל מעונת 1974/1975 שיחקה סינט טראודן בליגת המשנה במשך 13 עונות, עם מאמנים מתחלפים ושנים בינוניות מבחינה מקצועית. התקופה התאפיינה בשינויים רבים בעמדת המאמן ובסגל, כולל צירוף של שחקנים זרים רבים עד שבעונת 1986/1987 חל מפנה, ובהנהגת הצעירים המבטיחים מארק וילמוטס ודני בופן זכתה הקבוצה באליפות ליגת המשנה לראשונה בתולדותיה ושבה לליגה הבכירה בעונת 1987/1988. בליגה הבכירה שיחקה הקבוצה במשך 4 עונות כשברובן סיימה בחלק התחתון של הטבלה ובסיום עונת 1990/1991 ירדה ליגה, לאחר שסיימה במקום האחד לפני אחרון. בליגה השנייה בילתה סינט טראודן שלוש שנים ובסיום עונת 1993/1994 זכתה בפעם השנייה בתולדותיה באליפות ליגת המשנה הבלגית והעפילה לליגה הבלגית הבכירה.

### התייצבות בליגה הבכירה (1994–2008)
ממוזער|262x262 פיקסלים|הקבוצה לאחר זכייה בגביע הליגה הבלגי, 1999
את עונת החזרה שלה לליגה הבכירה, עונת 1994/1995, סיימה סינט טראודן במקום ה-8, כשבעונה הבאה הצליחה להעפיל לחצי גמר הגביע הבלגי בו הודחה על ידי קלאב ברוז' שזכתה בדאבל באותה עונה. בעונת 1998/1999 זכתה סינט טראודן בתואר הראשון בתולדותיה, גביע הליגה הבלגי, לאחר שניצחה 4–3 את בירסחוט בגמר. הזכייה בגביע זיכתה אותה בהופעה ראשונה במפעלים האירופים, כשהיא השתתפה בגביע האינטרטוטו בעונת 1999. לאחר מספר עונות לא מוצלחות עונת 2002/2003 הייתה עונת שיא מבחינת סינט טראודן, הקבוצה הגיעה לגמר הגביע הבלגי בפעם השנייה בתולדותיה אך הפסידה 1–3 ללה לובייר, ובליגה היא סיימה במקום הרביעי שזיכה אותה בהופעה אירופית שנייה בגביע האינטרטוטו בעונת 2003. אך לאחר השיא החלה הידרדרות, כשבעונות הבאות סיימה סינט טראודן בתחתית, ובסיום עונת 2007/2008 היא שבה לליגה השנייה לאחר 14 עונות ברציפות בליגה הבלגית הבכירה.

### תקופה נוספת של חוסר יציבות (2008–2015)
ממוזער|263x263 פיקסלים|חגיגיות העלייה לליגת העל, 2009
עונה אחת בלבד בליגה השנייה הספיקה לסינט טראודן כשהיא לקחה אליפות משכנעת בפעם השלישית בתולדותיה ושבה לליגה הבכירה.
בעונת החזרה שלה לליגת העל הרשימה סינט טראודן, היא העפילה לפלייאוף העליון וסיימה במקום הרביעי, אך בשתי העונות הבאות יכולתה נחלשה ובסיום עונת 2011/2012 שבה לליגת המשנה לאחר 3 שנים בליגת העל. כמו בליגה הבכירה גם בליגת המשנה בילתה סינט טראודן 3 שנים, לפני שזכתה בפעם הרביעית בתולדותיה באליפות הליגה השנייה ושבה לליגת העל בסיום עונת 2014/2015.

### התייצבות נוספת בליגה הבכירה (2015–הווה)
את עונת החזרה שלה לליגה הבכירה עונת 2015/2016 סיימה סינט טראודן בתחתית במקום ה-13, אך בעונות הבאות שיפרה מיקום באופן עקבי כשסיימה בשלוש העונות הבאות במקומות ה-12, ה-10 וה-7. כשבדרך בשנת 2017 נרכש המועדון על ידי חברת המסחר האלקטרוני היפנית דיגיטל מדיה מארט (DMM). לאחר שלוש עונות של שיפור עקבי במיקום הסופי של הקבוצה, את עונת 2019/2020 שהופסקה לפני הפלייאוף בעקבות התפרצות מגפת הקורונה סיימה סינט טראודן רק במקום ה-12 ומאז לא הצליחה לחזור לצמרת, כשלרוב התמודדה במרכז או בתחתית הליגה.

## אצטדיון
ממוזער|264x264 פיקסלים|אצטדיון סטיין, אצטדיון הבית של המועדון
המועדון מארח את משחקיו באצטדיון סטיין (בהולנדית: **Stayen**) המכונה **De Hel van Stayen** (הגיהנום של סטיין) המכיל 14,600 מקומות. האצטדיון זכה לכינוי שלו ככל הנראה בשנות ה-60 בתקופת השיא של המועדון תחת המאמן רמון גוטאלס, כאשר הקבוצות הבכירות של בלגיה לא הצליחו לנצח בו.

## תארים

* **ליגת המשנה הבלגית**
** **אלופה (4):** 1986/987, 1993/1994, 2008/2009, 2014/2015
* **גביע הליגה הבלגי**
** **זוכה (1):** 1998/1999
**

## תוצאות במסגרת האירופית
בכל התוצאות (בית וחוץ) מספר השערים של סינט טראודן מוצג ראשון.

## סגל הקבוצה
מעודכן ל-1 בספטמבר 2025

 (קפטן)

 (בהשאלה מסמסונספור)

 (בהשאלה מאנדרלכט)

## שחקנים מפורסמים בעבר ובהווה

* שינג'י אוקזאקי
* וטארו אנדו
* טאקהירו טומיאסו
* מארק וילמוטס
* סימון מיניולה
* דיקן נאזו
* שינג'י קגאווה
* דייצ'י קמאדה
## קישורים חיצוניים

* 
* UEFA page

## הערות שוליים

קטגוריה:קבוצות כדורגל בלגיות
קטגוריה:קבוצות כדורגל שהוקמו ב-1924